als_Latn dik_Latn sag_Latn
Tekst Shkollor /
Biologji 10|Ushtrime dhe punë laboratori
Duke u mbështetur në tekstin mësimor, autori ka hartuar mjaft ushtrime të cilat i vijnë në ndihmë nxënësve në përforcimin e njohurive mbi lëndën e biologjisë. Për të gjitha temat mësimore ka ushtrime të niveleve të ndryshme. Po kështu, në tekst ka punë laboratori të cilat plotësojnë spektrin mësimor dhe aftësojnë nxënësit në praktikë pasi kanë përvetësuar në njohuritë mësimore.
Tematika e punëve të laboratorit
Vrojtimi në mikroskop i qelizës shtazore;
Vrojtimi në mikroskop i qelizës bimore të epidermës së qepës;
Osmoza në qelizat bimore;
Plazmoliza në qelizat e epidermës së qepës;
Vëzhgimi i mitozës në qelizat bimore;
Ndërtimi i kariotipit human;
Kromozomet e sindromës dawn;
Llojshmëria e gjallesave;
Krahasimi i modeleve të evolucionit.
Guidë turistike 10
Ky libër është hartuar bazuar në programin e modulit “Guida turistike”, modul me karakter profesional. Nëpërmjet këtij libri, nxënësi ka mundësi të marrë njohuri në lidhje me industrinë e kohës së lirë dhe turizmit, si dhe të fokusohet e të thellohet më tej në aftësimin në lidhje me drejtimin (guidimin) e një grupi turistik.
Nëpërmjet informacionit që merret për industrinë e kohës së lirë dhe turizmit, nxënësi do të orientohet për një karrierë të mundshme në këtë industri ku mundësitë e punësimit janë të shumta. Gjatë trajtimit të modulit, nxënësi njeh në mënyrë të veçantë një nga profesionet e kësaj industrie, profesionin e drejtuesit të grupit turistik (guiderit turistik).
Në varësi të orëve të parashikuara në program synohet që nxënësi të marrë njohuri, të hetojë e të diskutojë në lidhje me industrinë e kohës së lirë dhe turizmit, si dhe të aftësohet në përdorimin e teknikave të thjeshta për drejtimin e grupit turistik.
Trashëgimia jonë kulturore 10
Teksti shkollor “Trashëgimia jonë kulturore 10” është një panoramë e gjerë e hyrjes në konceptet bazë të trashëgimisë. Problematika e këtij libri shtrihet që nga parimet bazë të klasifikimit të llojeve të trashëgimisë e deri tek trashëgimia si e tillë. Gjithashtu, teksti njeh të gjithë nxënësit me trashëgiminë tonë kombëtare, si dhe me institucionet e trashëgimisë botërore. Një vend të rëndësishëm zë trajtimi i parimeve dhe bazës ligjore që mbron dhe e konsideron një vepër pjesë të trashëgimisë kombëtare e botërore. Teksti prezanton një material të ngritur mbi baza shkencore dhe kulturore shumë të thella e të gjera. Libri orienton nxënësin drejt vlerësimit të konceptit të trashëgimisë, e pajis atë me njohuritë akademike jo vetëm në sferën e dijes, por zgjeron hapësirat kulturore të tij. Nga pikëpamja pedagogjike, ky tekst shkollor nuk është i prirur vetëm drejt punës në klasë, por orienton zbatimin e dijes teorike drejt mjediseve ku trashëgimia kulturore është e prekshme realisht.
Matematikë 11 | ZD
Teksti shkollor për lëndën “Matematika 11” ( me zgjedhje të detyruar ) është hartuar bazuar mbi programin mësimor të miratuar nga Ministria e Arsimit dhe e Shkencës. Ky tekst është i ndarë në 8 module nëpërmjet të cilave nxënësi përforcon njohuritë e marra vite më parë por njëkohësisht merr dhe njohuri të reja të patrajtuar më parë. Këto janë: trigonometria, njohuri të përgjithshme për funksionet, matrica përcaktorë, gjeometria në hapësirë vektorë dhe drejtëza, shumëfaqësha dhe trupa të rrumbullakët, gjeometria në hapësirë, plani dhe drejtëza në hapësirë, statistikë, matematika diskrete: induksioni matematik. Numërimi. Nxënësi gjithashtu vihet të punojë në mënyrë të pavarur nëpërmjat ushtrimeve që ndodhen në fund të çdo mësimi.
Matematikë 11
Teksti shkollor “Matematika 11” u drejtohet nxënësve të shkollave të mesme të cilët kanë përzgjedhur të studiojnë lëndën e matematikës në një stad më të avancuar. Ky libër ndahet në 10 module të cilat janë: Këto module janë: trigonometria, njohuri të përgjithshme për funksionet, sjellja asimptotike: limitet e funksioneve, gjeometria në plan vektorë dhe drejtëza, gjeometria në hapësirë drejtëza dhe plane, shumëfaqësha dhe trupa të rrumbullakët, statistikë dhe analizë të dhënash, propabilitete dhe problema, numërimi, matematikë në jetën e përditshme, fjalor dhe pohime të logjikës. Nxënësi gjithashtu vihet të punojë në mënyrë të pavarur nëpërmjet ushtrimeve që ndodhen në fund të çdo mësimi.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mlt_Latn als_Latn als_Latn vec_Latn als_Latn als_Latn als_Latn als_Latn als_Latn ces_Latn als_Latn bug_Latn als_Latn